תשלום חלקי של דמי הבראה 2009-10

**שכר והסכמי עבודה**

**רח' קפלן 1, ת.ד.3100, ירושלים. טל : 02-5317189, פקס : 02-5695372**

ירושלים,   כ"ה בסיון התשס"ט
17 ביוני 2009

חוזר הע - כללי הוראות
2009-1-26

אל: המעסיקים במגזר הציבורי

הנדון : **ההסכם הקיבוצי מיום 16.6.09 והחוק לתשלום חלקי של דמי הבראה בשירות הציבורי בשנים 2009 ו- 2010 (הוראת שעה), התשס"ט-2009 - הוראות ביצוע**

1 .      כללי

א.        ביום 16.6.09 נחתם הסכם קיבוצי בין המדינה ומעסיקים נוספים בשירות הציבורי לבין ההסתדרות העובדים הכללית החדשה (להלן – ההסתדרות), בדבר תשלום חלקי של דמי ההבראה לעובדים בדירוגים המיוצגים על-ידי ההסתדרות, המועסקים בשירות המעסיקים החתומים על ההסכם, לרבות מעסיקים שיצטרפו אליו (להלן – ההסכם הקיבוצי).

לענין זה, "דמי הבראה" – דמי הבראה, קצובת הבראה או תשלום דומה אחר אף אם כינויו שונה.

ב.        ביום 16.6.09 אושר בקריאה שנייה ושלישית חוק לתשלום חלקי של דמי הבראה בשירות הציבורי בשנים 2009   ו- 2010 (הוראת שעה), התשס"ט-2009 (להלן – החוק), רצ"ב נוסח לא רשמי של החוק.

מטרות ההסכם והחוק הינן להביא להשתתפות של עובדי השירות הציבורי בצעדים שנועדו להתמודד עם השלכות המשבר הכלכלי הפוקד את משק המדינה, על מנת שכספי העובדים ישמשו למאבק באבטלה ולצמיחת המשק ויביאו לצמצום הוצאות השכר מתקציב המדינה והשירות הציבורי, תוך פינוי מקורות לצורך ההתמודדות האמורה;

המהלך האמור הינו בהמשך להבנות "פורום השולחן העגול", המורכב מנציגי המדינה, ההסתדרות ולשכת התיאום של הארגונים הכלכליים.

ראוי לציין כי החוק נותן זכות קדימה, באשר להסדר אשר יחול על העובד, להסדר שייקבע בהסכמה. כך, החוק מאפשר למעסיקים ולארגוני העובדים היציגים להגיע להסכם קיבוצי אשר הוראותיו ייקבעו את אופן ההפחתה במשכורתו של העובד, ובלבד שההסכם הקיבוצי האמור יאושר בידי שר האוצר. כמוצא אחרון וככל שלא יסתייע בידי הצדדים ליחסי עבודה להגיע להסכם קיבוצי כאמור, יחול ההסדר החוקי, כמפורט להלן, אשר אף הוא מבוסס על ההסכמות עם ההסתדרות הכללית. לפיכך, במקומות בהם נחתם הסכם קיבוצי כאמור אשר אושר בידי שר האוצר, תבוצע ההפחתה בהתאם לקבוע בו ולא בהתאם לברירת המחדל שבחוק.

2 .      תחולה

א.        הוראות ההסכם הקיבוצי יחולו על כל העובדים המועסקים אצל המעסיקים החתומים על ההסכם, אשר משכורותיהם מחושבות לפי הסכמים קיבוציים החלים לגבי הדירוגים המיוצגים על-ידי ההסתדרות.

ב.        בנוסף, הוראות החוק יחולו, אלא אם כן קיים בעניין הסכם קיבוצי מאושר כאמור לעיל (לגביו יופץ חוזר מתאים), על כל העובדים שהינם עובדים של אחד המעסיקים הבאים, לרבות עובדים המועסקים בחוזים אישיים (כולל חוזה בכירים):

1)         המדינה;

2)         גוף מתוקצב כהגדרתו בסעיף 21 לחוק יסודות התקציב;

3)         תאגיד בריאות כהגדרתו בסעיף 21 לחוק יסודות התקציב;

4)         גוף נתמך כהגדרתו בסעיף 32 לחוק יסודות התקציב;

5)         מוסד חינוך (כהגדרתו בחוק לימוד חובה, התש"ט-1949), שהממשלה משתתפת בתקציבו, במישרין או בעקיפין;

6)         מוסד ציבורי כהגדרתו בסעיף 3א לחוק יסודות התקציב, המקבל תמיכה מתקציב המדינה לפי הסעיף האמור, אשר סכום התמיכה בו מתקציב המדינה, בשנת 2008, עמד על 25% לפחות ממחזור פעילותו;

**7)**מוסד מוכר כמשמעותו בסעיף 9 לחוק המועצה להשכלה גבוהה, התשי"ח-1958, או מוסד שניתנה לו תעודת היתר מאת המועצה להשכלה גבוהה לפי סעיף 21א לחוק האמור, שהממשלה משתתפת בתקציבו, במישרין או בעקיפין, ושסכום השתתפות הממשלה בתקציבו, בשנת 2008, עמד על 25% לפחות ממחזור פעילותו;

3 .      התקופה הקובעת

ההסכם והחוק יחולו בשנים 2009 ו- 2010, עד ליום 31.12.2010.

4 .      הפחתת דמי ההבראה

א.        מחיר יום הבראה אשר לפיו מחושבים דמי הבראה יפחת בשיעור של חמישים אחוזים, כך שסכום דמי ההבראה שישלם המעסיק לעובד בתקופה זו יפחת בשיעור של חמישים אחוזים.

לפיכך, סכום דמי ההבראה בשנת 2009, בשירות המדינה, יפחת מסך של 383 ₪ ליום הבראה יפחת לסך של 191.5 ₪ ליום הבראה.

סכום מחיר יום ההבראה המופחת בשנת 2010 יפורסמו בחוזר נפרד שיופץ בשנת 2010.

ב.        הסכום שבו יפחת מחיר יום הבראה לגבי עובד שאינו מועסק בשירות המדינה, לא יעלה על הסכום שבו יפחת מחיר יום הבראה לגבי עובד המועסק בשירות המדינה.

לאור האמור לעיל, בשנת 2009, לגבי עובד בשירות הציבורי אשר היה זכאי אלמלא ההפחתה האמורה, לחישוב דמי הבראה לפי מחיר יום הבראה הגבוה מ-383 ₪, ההפחתה ממחיר יום הבראה לגביו תהיה בסכום של 191.5 ₪ בלבד, בגין כל יום הבראה שהעובד זכאי לו.

הבהרות לגבי שנת 2010 יפורסמו בחוזר נפרד שיופץ בשנת 2010.

|  |  |
| --- | --- |
| ג.         עובד אשר שולמו לו דמי הבראה, כולם או חלקם, בשנת 2009, לפני מועד תשלום משכורת חודש יוני 2009, לא ישלמו לו דמי הבראה בשנת 2010.ואולם, לעובד אשר זכאי לסכום גבוה יותר מהתעריף הנהוג בשירות המדינה עבור יום הבראה, ישלם לו המעסיק דמי הבראה בשנת 2010, שיחושבו לפי מחיר יום הבראה המתקבל מההפרש שבין מחיר יום הבראה בלא הפחתה החל לגבי העובד, לבין מחיר יום הבראה בלא הפחתה החל לגבי עובד המועסק בשירות המדינה; דוגמא: אם מחיר יום הבראה לגבי העובד בשנת 2010 הינו בסך 500 ₪ ובשירות המדינה מחיר יום ההבראה בשנת 2010 יעמוד על 400 ₪, כי אז ישולמו לאותו עובד דמי הבראה המחושבים לפי מחיר יום הבראה בסך 100 ₪ (500 ₪ פחות 400 ₪). ד.        לגבי עובד שדמי ההבראה משולמים לו כרכיב שכר נפרד אך אינם משולמים כתשלום שנתי (כגון סטודנטים בשירות המדינה), יש לנהוג כמפורט לעיל: |   |
|   |   |   | 1 .      לגבי עובד אשר היה מועסק אצל המעסיק בכל שנת 2009 - לא ישולמו לו דמי הבראה בשנת 2010; 2 .      לגבי עובד אשר הועסק אצל המעסיק רק בחלק משנת 2009, לא ישולמו לו דמי הבראה במהלך התקופה הראשונה של שנת 2010, אשר אורכה שווה לפרק הזמן בה הועסק אצל אותו מעסיק בשנת 2009. במהלך התקופה שלאחר התקופה הראשונה של שנת 2010 כאמור ועד סוף שנת 2010, יופחתו דמי ההבראה המשולמים לו בחמישים אחוז. דוגמא: אם עובד הועסק אצל המעסיק בשנת 2009 במשך 5 חודשים, כי אז במהלך 5 החודשים הראשונים של שנת 2010 לא ישולמו לו דמי הבראה כלל, ויתרת תקופת עבודתו בשנת 2010 יופחתו דמי ההבראה שישולמו לו בחמישים אחוז. 3 .      לעובד אשר לא היה מועסק אצל המעסיק בשנת 2009 - יופחתו דמי ההבראה המשולמים בשנת 2010 בחמישים אחוזים; |
|  ד.        לגבי עובד שדמי ההבראה כלולים בשכרו הרגיל ואינם משולמים כרכיב שכר נפרד, תפחת משכורתו בשנת 2010 על-פי הוראות שיפורסמו בנפרד. |   |
|         5 .      עובד שפרש או נפטר במהלך שנת הבראהא.        עובד או עובד לשעבר שדמי ההבראה משולמים לו בתקופה הקובעת כתשלום שנתי, אשר פרש מעבודתו או נפטר, ואשר זכאי (הוא או שאירו, בן משפחתו או עזבונו, לפי העניין) לתשלום דמי הבראה מאוצר המדינה או מקופת המעסיק לשעבר, גם בעד התקופה שלאחר מועד הפרישה מהעבודה או הפטירה, יופחתו דמי ההבראה המשולמים לו בעד חלק משנת ההבראה, **שקדמה**למועד הפרישה מעבודה או למועד הפטירה. ההפחתה תבוצע לפי הוראות סעיף 4 לעיל.לעניין זה, "שנת הבראה" – תקופה של שנה, שבעד כולה או בעד חלק ממנה משולמים דמי הבראה אשר מועד תשלומם חל בתקופה הקובעת. ב.        חלה הפרישה מעבודה או הפטירה כאמור בסעיף קטן (א) לאחר מועד התשלום של דמי ההבראה בעד שנת ההבראה שבה חלה הפרישה או הפטירה, ישלם המעסיק לזכאי את החלק שהופחת (וככל שהופחת) מדמי ההבראה בעד התקופה שלאחר הפרישה או הפטירה, לפי הוראות סעיף 4, בתוך 60 ימים ממועד הפרישה או הפטירה, לפי העניין. 6 .      ההפחתה בסעיף 4 לא תחול על גמלאים בפנסיה תקציבית הזכאים לקצובת הבראה ממעסיקם לשעבר.יחד עם זאת מובהר למניעת ספק כי לגבי פלוני הזכאי באחת השנים האמורות לעיל (2009 ו/או 2010), לקצובת הבראה בעד שנה שבחלקה היה עובד פעיל ובחלקה היה גמלאי בפנסיה תקציבית, יחולו הוראות סעיף 5 לעיל. 7 .      מובהר כי את ההפחתה בדמי ההבראה כאמור בחוזר זה יש לבצע במועד תשלום דמי ההבראה (שהינו לגבי מרבית השירות ציבורי, מועד תשלום משכורת חודש יוני).  8 .      הפחתת דמי ההבראה כאמור בסעיף 3 לעיל לא תובא בחשבון לצורך חישוב העניינים הבאים ולעניין זה יראו את דמי ההבראה כאילו שולמו לעובד במלואם ללא הפחתה:א.        הסכום המשולם לקופת גמל בעד העובד;ב.        ההכנסה, החיוב במס או הפטור ממנו, לפי העניין, בשל תשלומים לקופת גמל בתקופה הקובעת, לפי הוראות סעיפים 3(ה) או (ה3), 9(7א) ו-45 לפקודת מס הכנסה.ג.         תשלומי פנסיה תקציבית.ד.        תשלומים חד פעמיים על פי הסכם ו/או הסדר אחר, להם זכאי העובד ממעסיקו עקב סיום עבודתו.ה.        המשכורת הקובעת המהווה בסיס לחישוב הניכוי בשיעור 2% במסגרת תשלומי עובד בפנסיה תקציבית, לפי פרק ט"ז לחוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), התשס"ג-2003.ו.         חלק דמי ההבראה או המשכורת, לפי העניין, אשר לא שולם לעובד על פי חוזר זה, לא ישולם לו אף לאחר תום התקופה הקובעת. 9 .      יובהר כי החוק קובע כי להוראה בהסכם, שהיא אחת מההוראות המפורטות להלן, אין תוקף, אלא אם כן אושרה בידי שר האוצר: א.        הוראה ולפיה תשלום דמי הבראה האמורים להיות משולמים בשנת 2009 ייעשה במועד שאינו במהלך שנה זו, אלא אם כן היא אושרה בידי שר האוצר. הוראה דומה קיימת לגבי שנת 2010.   |   |
|          ב.        הוראה ולפיה יינתנו לעובד נופש או הטבה אחרת, במקום תשלום דמי הבראה האמורים להיות משולמים בשנת 2009 או בשנת 2010;ג.         הוראה המעלה את מחיר יום הבראה שלפיו מחושבים דמי ההבראה בתקופה הקובעת, בשיעור העולה על שיעור עליית מדד המחירים לצרכן;ד.        הוראה המשנה את הכללים לחישוב דמי ההבראה באופן המגדיל את סכום דמי ההבראה.   |   |
|   |   |

                                                                                         בברכה,

                                                                                        אילן לוין

                                                                       הממונה על השכר והסכמי עבודה

העתק :

מר שלמה בוחבוט – יו"ר מרכז השלטון המקומי וראש עיריית מעלות תרשיחה

מר רון מוסקוביץ' – מנכ"ל מרכז השלטון המקומי

עו"ד דן בן חיים -  הממונה על הסכמי עבודה ושכר במרכז השלטון המקומי

מר אשר בן שושן – נציג שלוש הערים הגדולות, סמנכ"ל משאבי אנוש ומינהל בעיריית תל-אביב

מר יצחק ישועה - מנכ"ל מרכז המועצות האזוריות

מר דב דומברוביץ' - מזכיר חבר המועצות הדתיות

פרופ' נדב לירון - יו"ר ועדת השכר של ור"ה, נציג המוסדות להשכלה גבוהה

גב' דבורה סגל – מזכירת ור"ה

פרופ' שלמה מור-יוסף - מנכ"ל הסתדרות מדיצינית הדסה

מר גבי גל – סמנכ"ל שירותי בריאות כללית

גב' אסתר דומיניסיני – מנכ"ל המוסד לביטוח לאומי

מר יוסי פרחי – מנכ"ל שירות התעסוקה

גב' נירה עילם – סגנית מנהלת משאבי אנוש, הסתדרות מדיצינית הדסה

מר קובי מור - מנכ"ל רשות שדות התעופה

מר אבי הוכמן – מנכ"ל חברת דואר ישראל בע"מ

איגודי ערים לכבאות

(2009-64)